ΘΕΑΤΡΙΚΟ

**Οι άγγελοι της αγάπης**

Ελένη Αρτεμίου Φωτιάδου

Διασκευή: Μαρία Χαραλάμπους

**Πρόσωπα:** Έλατο, 5 Αστέρια, 5 Άγγελοι, Χιονούλες

Αστέρι 1: Τι όμορφη η νύχτα απόψε!

Αστέρι 2: Κάθε χρόνο τέτοια νύχτα, όλα λάμπουν από χαρά.

Αστέρι 3: Φως αγάπης στολίζει τα αστέρια, τα δέντρα της γης, τα παιδιά!

Αστέρια μαζί: Χριστούγεννα! Στα πρόσωπα όλων θα δείτε χαρά! Κοιτάξτε! *(Δείχνει το κοινό)*

*(Άγγελοι μπαίνουν πετώντας στη σκηνή)*

Άγγελος 1: Ωραία όσα λέτε, μα μην σας τυφλώνουν τα φώτα .

Άγγελος 2: Για κοιτάξτε πίσω από τη λάμψη, για ακούστε καλά.

Άγγελος 3: Νιώστε τους άλλους, με ανοιχτή την καρδιά.

Άγγελος 4: Έχουν όλοι αγάπη; Παρέα; Έχουν όλοι αγκαλιά;

Αστέρι 1: Δεν ακούω τίποτα!

Αστέρι 2: Αστέρι, εσύ ακούς κάτι;

Αστέρι 3: Eγώ κάτι ακούω νομίζω ... να, εκεί κάτω.

Αστέρι 4: Κάποιος κλαίει.

Αστέρι 5: Να, αυτό το έλατο εδώ. Μα γιατί;

Έλατο: Κλαίω γιατί απόψε είναι Χριστούγεννα και είμαι μόνο μου. Χωρίς ούτε ένα στολίδι στα κλαδιά μου. Κανένας δε με σκέφτηκε πάλι.

Αστέρι 5: Έλα μην κλαις!

Aστέρι 4: Σίγουρα, οι άγγελοι της αγάπης μπορούν να σε βοηθήσουν.

‘Ελατο: Μα πώς;

Aστέρι 3: Πρώτα από όλα, κλείσε τα μάτια σου και κάνε μια σκέψη αγάπης.

Aστέρι 2: Οι άγγελοι της αγάπης αμέσως θα είναι εδώ.

Έλατο: Mμμ*.......(κλείνει τα μάτια)*

‘Αγγελος 1: Ποιος μας φώναξε;

Αστέρι 1: Κάποιος που ψάχνει την αγάπη.

Έλατο: Εγώ καλοί μου άγγελοι. Λίγα στολίδια και λίγη παρέα θέλω μόνο, για να υποδεχτώ κι εγώ το μικρό Χριστό, τώρα που είναι Χριστούγεννα.

Άγγελος 1: Εμείς είμαστε εδώ!

Άγγελοι 1 και 2: *(Kουνάνε τα φτερά τους γύρω από το δέντρο)*

Αγάπη, αγάπη, αγάπη

μπορείς να κάνεις κάτι

για το μικρό δεντράκι;

*(Χιονούλες μπαίνουν στη σκηνή με μουσική και χορεύοντας βάζουν χιόνι στα κλαδιά του δέντρου.)*

Xιονούλες: Χιόνι πέφτει τώρα απαλά

και με αγάπη σκεπάζει τα δικά σου κλαδιά.

Αστέρια: Τι όμορφο! Απλώστε επάνω του και το φως της αγάπης...

Άγγελοι 3 και 4: Αγάπη, αγάπη έλα ξανά,

Φέρε το γέλιο, ελπίδα, χαρά,

και ρίξε κορδέλες και φώτα χρυσά.

Στολίδια ωραία παντού στα κλαδιά.

Έλατο: Ευχαριστώ καλοί μου άγγελοι. Το καλύτερο δώρο είναι που βρήκα εσάς. Που έχω παρέα κι είναι όλα γιορτινά.

Αστέρι της Βηθλεέμ: Γι’ αυτή σου τη σκέψη, που δείχνει πόσο αγαπάς, μια θέση σου ταιριάζει κοντά στο μικρό Χριστό. Ετοιμάσου, φύγαμε για τη Βηθλεέμ.

Άγγελος 1: Εκεί θα νιώσεις πόσο αξίζει να είσαι κοντά σε όσους σε αγαπούν κι όσους αγαπάς.

Αστέρια: To φως μας θα σε οδηγήσει.

Άγγελοι: To τραγούδι μας θα σε γλυκάνει.

Έλατο: Η αγάπη μου θα σας ζεστάνει.

*(Ακούγεται μουσική. Όλοι μαζί κάνουν ένα κύκλο επί σκηνής και προχωρούν για τη Βηθλεέμ. Η μουσική σταματά και όλοι μαζεύονται μπροστά στη σκηνή της Γέννησης.)*

Άγγελοι: Να φτάσαμε!

ΟΛΟΙ ΜΑΖΙ: Μια λάμψη μας έφερε εδώ,

στο σπήλαιο αυτό το μικρό.

Εσένα Χριστέ μας να δούμε,

κι αγάπη κοντά σου να βρούμε.

ΚΑΛΑ ΧΡΙΣΤΟΥΓΕΝΝΑ ΣΕ ΟΛΟΥΣ!

**ΤΕΛΟΣ**